DOI: 10.5279/dk-sa-dda-23275
title: Forløbsundersøgelse af børn født i 1995 (I-IV, 1996-2007)
title: The Danish Longitudinal Survey of Children born in 1995 (I-IV, 1996-2007)

description: SFI påbegyndte i 1996 en undersøgelse, der løbende skal belyse børns opvækstvilkår med henblik på at følge en fødselsårgang gennem barndom og ungdom. Formålet med undersøgelsen er at belyse opvækstvilkårenes betydning for børnenes senere tilværelse. Undersøgelsen er tilrettelagt som en forløbsundersøgelse, hvor godt 5.000 børn født i 1995 følges. Børnene er udvalgt fra hele landet og fra alle sociale lag. Der indgår både børn med dansk og anden etnisk oprindelse. Interviewene er foretaget i perioden 1996 til 2007, fra børnene var ½ år til de var 11 år
            I første dataindsamling, som fandt sted i 1996, da barnet var ½ år gammelt, var der især fokus på fødslen og den første tid efter fødslen.
            
      Der blev spurgt om:
      
      -	amning
      
      -	gråd
      
      -	kolik
      
      -	barnets udvikling
      
      -	barnets sundhed/sygdom
      
      -	barnets temperament og humør
      
      -	barnets pasning
      
      Desuden var der spørgsmål om forældrenes sundhed, uddannelse, erhvervsuddannelse, arbejde og økonomi. Det gav en beskrivelse af det spæde barn og de rammer, som forældrene vil kunne give barnet under opvæksten.
    
            
      Anden dataindsamling, som fandt sted i 1999, da barnet var ca. 3½ gammelt, fokuserede især på:
      
      -	barnets udvikling
      
      -	barnets sociale relationer
      
      -	barnets pasning fra barselsorlovens ophør
      
      -	barnets udvikling og temperament
      
      -	barnets evne til samvær med andre børn
      
      Endelig var der også i denne runde spørgsmål om forældrenes sociale situation, herunder om forældrene var flyttet fra hinanden siden forrige interviewrunde.
    
            
      Tredje dataindsamling, som fandt sted i 2003, da barnet var 7½ år gammelt, fokuserede på:
      
      -	barnets udvikling
      
      -	barnets sundhed
      
      -	barnets sociale relationer
      
      -	barnets skolestart
    
            
      Ved fjerde dataindsamling, som blev foretaget i perioden 2006-2007, blev der spurgt til:
      
      -	barnets opvækstvilkår
      
      -	barnets udvikling
      
      -	barnets sundhed og trivsel
      
      -	barnets skolegang
      
      -	barnets fritid
      
      -	barnets forhold til kammeraterne
      
      Både ved tredje og fjerde runde af børneforløbsundersøgelsen blev der spurgt til forældrenes sociale situation.
    
            Ved fjerde dataindsamling blev barnet også spurgt. Her blev der fokuseret på:
            
      -    boforhold og sprog, der tales i familien
      
      -    fjernsyn, computer og internet
      
      -    fritid og læsevaner i fritiden
      
      -    barnet selv og venner/kammerater
      
      -    skolegang
      
      -    lommepenge
      
      -    deltagelse i husarbejde
      
      -    helbred og sygdom
      
      Indsamlingen af disse data blev foretaget via internettet, hvor barnet selv har svaret på en række spørgsmål.
description: Se abstract
description: See abstract